Source: http://www.corageo.sk/produkty/prevadzkovo-technicky-informacny-system-cg-ptis/
Timestamp: 2017-09-26 14:21:32+00:00

Document:
﻿ Prevádzkovo-technický informačný systém CG PTIS - CORA GEO Prevádzkovo-technický informačný systém CG PTIS - CORA GEO
Prevádzkovo-technický informačný systém CG PTIS
Centrálny sklad geografických údajov možno rozšíriť o špecializované riešenie, ktoré umožňuje plánovanie a vyhodnocovanie procesov pravidelnej i nepravidelnej údržby, riešenie poruchových stavov, sledovanie a vyhodnocovanie investičných akcií, výdatnosť vodných zdrojov aj efektivitu dodávky.
Funkcionalita systému a jeho moduly
Systém CG PTIS sa skladá z niekoľkých čiastkových modulov, ktoré majú svoje presne určené funkcie. Každý modul riadi jeden konkrétny proces. Pre lepší obraz o tomto systéme vám prinášame stručný opis každého modulu.
Tento modul vám uľahčí plánovanie a vykazovanie pravidelnej aj nepravidelnej údržby, mesačné plánovanie, ako aj vydávanie konkrétnych pracovných príkazov.
Okrem toho budete môcť sledovať jednotlivé činnosti, plány a stav plnenia údržby, budete mať prehľad o požadovaných prácach za dané obdobie a tiež budete môcť údržbu ekonomicky vyhodnocovať. Modul vám prinesie jednotný spôsob plánovania a vykonávania údržby v rámci celého závodu.
Ďalšou užitočnou možnosťou je lokalizácia objektov v mape a súhrnná evidencia objektov údržby zakreslených v mape (vďaka prepojeniu s geografickým informačným systémom).
Dispečerský modul pomáha pri riadení poruchových stavov, eviduje poruchy v sieti a poskytuje vám užitočné štatistiky, ktoré môžete využiť napríklad pri plánovaní investícií.
Modul tiež za vás eviduje pracovníkov, mechanizmy alebo materiály a prináša aj komplexné riešenie rozkopávok (plocha, materiál, dotknuté organizácie), pri ktorých značne zjednodušuje vzájomnú komunikáciu všetkých dotknutých strán.
Na požiadanie vám modul poskytne prehľady o všetkých poruchách a ich riešeniach a k dispozícii je takisto ekonomické vyhodnotenie opráv. Dispečerský modul tiež dokáže manažovať odstávky neplatičom alebo odstávky pri poruche.
Rozvoj distribučnej siete
Modul umožňuje monitorovať proces a činnosti spojené s pripojením nového odberateľa. Eviduje nové žiadosti (s prepojením na registratúru), normy, predpisy, územné plány rozvoja aj navýšenie majetku o investície.
Umožní vám generovanie vyjadrení k žiadostiam o pripojenie, plánovanie rozvoja siete alebo ekonomické zhodnotenie realizácie rozvoja. Modul tiež zoskupuje všetky technické údaje o pripojení nového odberateľa.
Modul uľahčuje zostavovanie investičných zámerov a celkové plánovanie investícií. Pokrýva celý proces, teda zber požiadaviek a ich následný výber do investičných zámerov, zostavovanie investičných plánov zo zámerov, výberové konanie na dodávky aj konečné čerpanie investičných prostriedkov.
Výhodami modulu sú celková racionalizácia a zjednodušenie investičných programov aj výberu dodávateľov. Dômyselné kontrolné mechanizmy vám navyše pomôžu sledovať nakladanie s investičnými prostriedkami počas celého procesu investovania a výstavby.
Tento modul vám pomôže jednoducho a rýchlo monitorovať výdatnosť vodných zdrojov a zistené údaje skoordinovať s dispečingom. Obsahuje všetky potrebné údaje o vodnom zdroji, teda jeho umiestnenie aj technické a prevádzkové údaje. Modul umožňuje plánovanie mesačných odberov, evidovanie skutočných odberov a tiež evidovanie denných výdatností vodného zdroja.
Vďaka modulu bude pre vás oveľa jednoduchšie aj zobrazovanie znečisťovateľov, ochranných pásiem a dokumentov k jednotlivým vodným zdrojom. Zistené údaje potom môžete ľahko vytlačiť, modul umožňuje tlač Karty vodného zdroja, Mesačných hlásení o režimových meraniach alebo tlač rôznych Poplatkových oznámení a priznaní.
Modul bude mať vo vašej firme za úlohu sledovanie štandardov pre dodávku služieb podľa vyhlášky č. 317.
Konkrétne ide o sledovanie týchto legislatívnych noriem:
štandardy kvality dodávaných tovarov podľa § 1 ods. 1 písm. a) až f) a § 2 ods. 1 písm. a) až e),
štandardy kvality dodávaných služieb podľa § 1 ods. 1 písm. g) až m) a § 2 ods. 1 písm. f) až k),
miesto preukazovania dodržiavania štandardov a lehoty na odstránenie príčin nedodržiavania podľa § 1 ods. 2 a ods. 3 a § 2 ods. 2 a ods. 3,
dôvody (výnimky), pri ktorých sú štandardy „dodržané“ podľa § 3,
obsah a forma sledovania dodržiavania štandardov kvality podľa § 4.
Hlavným účelom tohto modulu sú správa majetku, dodávateľské zmluvy a ich plnenie. Modul za vás bude evidovať údaje o pozemkoch a stavbách, ktoré sa nachádzajú vo vašom areáli, alebo sú v záujmovom území spoločnosti. Ak údaje z katastra navyše doplníte o vlastné, umožní vám modul aj skupinový výpočet dane z nehnuteľností.
Ďalšou úlohou modulu je aj evidencia zmlúv, dodatkov ku zmluvám, evidencia vecných bremien, súdnych sporov a pohľadávok.
Súčasťou modulu je aj evidencia technických parametrov strojov a zariadení.
Tento modul umožní vašim pracovníkom z oblasti prevádzkovo-technických úsekov evidovať a vyhodnocovať základné parametre o vyrobenej vode, a tak sledovať efektivitu dodávky vody konečnému spotrebiteľovi.
Modul vám tiež pomôže pri hodnotení činnosti vodárenských pracovníkov, ale aj pri posudzovaní rekonštrukcií a zásadných opráv, ktoré sa v distribučnom systéme chystajú realizovať.
Veľmi užitočný sa modul stáva pri posudzovaní efektívnosti budúcich investícií, kde možná miera strát hrá rozhodujúcu úlohu.
Výstavba distribučnej siete
Modul sa zameriava hlavne na technické činnosti pri výstavbe a rozširovaní siete, ktoré budú pre vás vďaka šikovným funkciám opäť o niečo jednoduchšie.
Modul Energetika slúži na evidenciu vlastných odpočtov elektromerov, faktúr od dodávateľa elektrickej energie a následne porovnania vlastných odpočtov s faktúrami.
Evidencia odpočtov, ako základná evidencia tohto modulu k odberným miestam, slúži na evidovanie spotreby a na jej základe aj k výpočtu ceny spotrebovanej energie. Automaticky sa do evidencie napĺňajú informácie o elektromere, ističi, rezervovanej kapacite a sadzbe. Tieto polia sú len informatívne a zobrazujú poslednú platnú hodnotu. Evidencia odpočtov po jednotlivých odberných miestach môže byť časovo náročná, preto modul obsahuje nástroj na hromadné vypĺňanie odpočtov, ktorý ho značne urýchľuje.
Evidencia fakturovaných odpočtov je navrhnutá pre evidovanie faktúr od dodávateľa. Po uložení záznamu sa automaticky vygenerujú aj záznamy v evidencii poplatkov k tomuto odbernému miestu.
Prínosy modulu Energetika:
Podrobný prehľad o spotrebe a fakturácii za energie.
Zjednodušenie plánovania spotreby energie do budúceho obdobia.
Všetky informácie o odbernom mieste (technické, zmluvné, …) dostupné priamo z formulára odberného miesta.
Tlačové výstupy za určité obdobia odpisov podľa dátumu odpisu a odberné miesta.
Prehľady spotreby energie a nákladov na 1 m3 prečerpanej pitnej alebo odpadovej vody.
CG PTIS v mobile
Cieľom zavádzania aplikácie do mobilných zariadení (tabletov) je umožniť vyhodnocovanie pracovných príkazov (modul Údržba) v akomkoľvek čase na akomkoľvek mieste. Aplikácia CG mobilePTIS je navrhnutá tak, aby uľahčovala prístup a zjednodušovala vyhodnocovanie pracovných príkazov vedúcim pracovníkom vodárenských spoločností v prostredí Prevádzkovo-technického informačného systému (CG PTIS).
Obsluha aplikácie je veľmi jednoduchá a intuitívna, pozostáva z troch hlavných krokov:
Import dát z CG PTIS.
Vyhodnocovanie pracovných príkazov.
Export dát do CG PTIS.
Cieľom zavádzania aplikácie do mobilných zariadení (taletov) je umožniť vyhodnocovanie pracovných príkazov (modul Údržba) v akomkoľvek čase na akomkoľvek mieste. Aplikácia CG mobilePTIS je navrhnutá tak, aby uľahčovala prístup a zjednodušovala vyhodnocovanie pracovných príkazov vedúcim pracovníkom vodárenských spoločností v prostredí Prevádzkovo-technického informačného systému (CG PTIS).
Efektívne prepojenie s ďalšími informačnými systémami
Výhodou tejto online aplikácie je možnosť prepojenia s finančným informačným systémom, resp. zákazníckym informačným systémom, vďaka čomu získate podrobný ekonomický prehľad o jednotlivých prevádzkových a technických činnostiach. Efektivitu práce so systémom však zvýši aj prepojenie s ďalšími systémami, napríklad s riadiacimi dispečingami. Možné je aj prepojenie na dokumentačné informačné systémy a dátové sklady, alebo na centralizovaný geografický sklad pre vizualizáciu objektov, zariadení a vedení v digitálnej mape. Výrazným prínosom hlavne pri riadiacom procese je prepojenie na manažérske a kontrolingové systémy.
Zaujal vás tento systém? Ak máte ďalšie otázky alebo by ste si chceli produkt objednať, pokojne nás kontaktujte.

References: § 1
 § 2
 § 1
 § 2
 § 1
 § 2
 § 3
 § 4